Diari Oficial de la Generalitat Valenciana


Sumari del DOGV 8579, del 27-06-2019 (2019/5494)

Notificació de la sentència dictada en el procediment ordinari número 179/2018.
-------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5494


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el procediment ordinari número 179/2018. [2019/5494]  
En aquest procediment ordinari número 179/2018 seguit a instàncies de CaixaBank, SA, contra María Amparo Maestre Llanillo i Maes3, SL, s'ha dictat una sentència que té l'encapçalament i part dispositiva del següent tenor:  
  
«Sentència número 44/2019  
Jutgessa que la dicta: Gloria Lobato de Abajo  
Lloc: Elda (Alacant)  
Data: 7 de març de 2019  
Part demandant: CaixaBank, SA.  
Procurador: Lorenzo Christian Ruiz Martínez  
Part demandada: María Amparo Maestre Llanillo i Maes3, SL  
Objecte del judici: reclamació de quantitat derivada de responsabilitat contractual  
Gloria Lobato de Abajo, magistrada jutgessa del Jutjat de Primera Instància i Instrucció número 3 d'Elda, he vist aquestes actuacions de judici ordinari sobre la reclamació d'una quantitat, que se segueixen davant d'aquest jutjat amb el número 179/2018 a instàncies de l'entitat CaixaBank, SA, assistit pel lletrat, senyor García García, i representat pel procurador dels tribunals, senyor Ruiz Martínez, contra María Amparo Maestre Llanillo i contra l'entitat Maes3, SL, declarats en situació de rebel·lia processal, i, en virtut de les facultats que em confereix la Constitució i en nom del rei, dicte la següent sentència:  
  
Dispositiva  
Estime substancialment la demanda interposada pel procurador dels tribunals, senyor Ruiz Martínez, en nom i representació de l'entitat CaixaBank, SA, contra María Amparo Maestre Llanillo i contra l'entitat MAES3, SL, declarats en situació de rebel·lia processal, i en conseqüència, condemne els demandats, María Amparo Maestre Llanillo i l'entitat Maes3, SL, a pagar a l'entitat actora, CaixaBank, SA, la xifra de 38.061,92 euros, més l'interés pactat per les parts, i si no n'hi haguera, l'interés legal, des de la data d'interpel·lació judicial, que seran els interessos de l'article 576 de la Llei d'enjudiciament civil des que es va dictar la sentència.  
Notifiqueu aquesta resolució a les parts fent-los saber que no és ferma i que és susceptible d'un recurs d'apel·lació, que s'haurà d'interposar en aquest jutjat en el termini de 20 dies comptat des de l'endemà de la notificació. En la interposició del recurs l'apel·lant haurà d'esmentar la resolució impugnada, els pronunciaments que impugna i les al·legacions en què basa l'apel·lació.  
De conformitat amb la modificació de la Llei orgànica del poder judicial per la Llei 1/2009 (BOE 4 de novembre de 2009, disposició addicional 15a), cal consignar en el compte de consignacions i depòsits del Jutjat la quantitat de 50 - com a requisit per a admetre a tràmit el recurs d'apel·lació esmentat adés.  
Així, aquesta és la meua sentència, que pronuncie, mane i signe.»  
  
I atés que aquesta demandada, María Amparo Maestre Llanillo i Maes3, SL, està en parador ignorat, expedisc aquest edicte a fi que li valga de notificació de forma deguda.  
  
Elda, 15 de maig de 2019.- La lletrada de l'Administració de justícia: María José Giner González.